ബൈജു എൻ. നായർ

മലയാള മാധ്യമ പ്രവർത്തകനാണ് ബൈജു എൻ. നായർ. 2018 ൽ യാത്രാ വിവരണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്. ലണ്ടനിലേക്ക് ഒരു റോഡ് യാത്ര എന്ന പുസ്തകത്തിനായിരുന്നു അവാർഡ്.ഇന്ത്യയിൽ നിന്ന് ആദ്യമായി റോഡ് മാർഗം ഇന്ത്യയിലെത്തിയത് ബൈജു എൻ നായരാണ്. 2014ൽ നടന്ന ആ യാത്രയുടെ വിവരണമാണ് 'ലണ്ടനിലേക്ക് ഒരു റോഡ് യാത്ര' എന്ന പുസ്തകം. 

മാതൃഭൂമി ദിനപത്രത്തിൽ ജേർണലിസ്റ്റായി ഔദ്യോഗിക ജീവിതം ആരംഭിച്ച ബൈജുവാണ് ഇന്ത്യയിലെ ആദ്യത്തെ പ്രാദേശിക ഭാഷയിലുള്ള ഓട്ടോ മൊബൈൽ മാഗസിനായ ടോപ് ഗിയറിന് തുടക്കമിട്ടത്. 2004 ലായിരുന്നു അത്.പിന്നീട് മലയാളത്തിലെ ടെലിവിഷൻ ചാനലുകളിലെ ആദ്യത്തെ വാഹന പ്രോഗ്രാം സൂര്യ ടിവിയിൽ തുടങ്ങി. ഇന്ത്യാവിഷൻ, ഏഷ്യാനെറ്റ് ചാനലുകളിലെയും വാഹന പ്രോഗ്രാമുകളുടെ അവതാരകനായിരുന്നു. 

കോവിഡ് കാലത്തിനു ശേഷമാണ് യൂ ട്യൂബിൽ ചാനൽ ആരംഭിച്ചത്. രണ്ടു വർഷത്തിനുള്ളിൽ ദക്ഷിണേന്ത്യയിലെ ഏറ്റവുമധികം സബ് സ്ക്രൈഴ്സുള്ള വാഹന ചാനലായി 'ബൈജു എൻ നായർ ' എന്ന യൂട്യൂബ് ചാനൽ മാറി. ഇപ്പോൾ ബൈജുവിന് സോഷ്യൽ മീഡിയയിൽ 21 ലക്ഷത്തിലേറെ ഫോളേ വേഴ്സുണ്ട്..  

ഇക്കാലത്തിനുള്ളിൽ 100 രാജ്യങ്ങളിലായി 20,000 ലേറെ വാഹനങ്ങൾ ഓടിച്ച് റിവ്യു ചെയ്തിട്ടുണ്ട്. ഇന്ത്യയിൽ ഏറ്റവുമധികം സ്വീകാര്യതയുള്ള ഓട്ടോ മോബെൽ ജേർണലിസ്റ്റുമാരിൽ ഒരാളാണ് ബൈജു. 

യാത്രയാണ് മറ്റൊരു പാഷൻ.129 രാജ്യങ്ങൾ സന്ദർശിച്ചിട്ടുണ്ട്. ഇത്യയിലുടനീളം വാഹനമോടിച്ച് യാത്രാവിവരങ്ങൾ എഴുതിയിട്ടുമുണ്ട്.  

മലയാളത്തിലെ വാഹന സംബന്ധിയായ ആദ്യത്തെ പുസ്തകം ബൈജു എഴുതിയതാണ്. 'കാർ വാങ്ങുമ്പോൾ' എന്ന ആ പുസ്തകം മാതൃഭൂമി ബുക്സ് ആണ് പ്രസിദ്ധീകരിച്ചത്. ഇപ്പോൾ യാത്രാവിവരങ്ങൾ ഉൾപ്പെടെ 15 പുസ്തകങ്ങൾ പ്രസിദ്ധീകരിച്ചിട്ടുണ്ട്. 

'ഉത്തര' എന്ന സിനിമയ്ക്ക് തിരക്കഥ രചിച്ചിട്ടുണ്ട്.മലയാളത്തിലെ ആദ്യത്തെ രണ്ടര മണിക്കൂർ ദൈർഘ്യമുള്ള,സൂര്യ ടിവി ടെലികാസ്റ്റ് ചെയ്ത ടെലി സിനിമയായ 'ഉണ്ണിക്കൈമൾ ഉത്രാടം നക്ഷത്രത്തിന്റെയും തിരക്കഥ ബൈജുവിന്റേതായിരുന്നു.നിരവധി ഡോക്യൂമെന്ററികൾക്ക് സ്ക്രിപ്റ്റ് ചെയ്തിട്ടുണ്ട്. 

ജീവിതരേഖ 
കോട്ടയം പാമ്പാടി വെള്ളൂർ നന്ദനത്തിൽ,വൈദ്യുതി വകുപ്പ് ഉദ്യോഗസ്ഥരായിരുന്ന നാരായണൻ നായരുടെയും ശാന്തകുമാരി അമ്മയുടെയും മകനായാണ് ജനനം.കോട്ടയം സെന്റ് ജോസഫ്,എം ടി സെമിനാരി സ്കൂളുകളിലായിരുന്നു വിദ്യാഭ്യാസം.കോട്ടയം സി എം എസ് കോളേജ്,ചങ്ങനാശ്ശേരി എൻ എസ് എസ് കോളേജ്,എറണാകുളം മഹാരാജാസ് കോളേജ് എന്നിവിടങ്ങളിൽ കോളേജ് വിദ്യാഭ്യാസം.കൊച്ചി ഭാരതീയ വിദ്യ ഭവനിൽ നിന്ന് ജേർണലിസം ഡിപ്ലോമ നേടിയ ശേഷം മാതൃഭൂമിയിൽ സബ് എഡിറ്ററായി ഔദ്യോഗിക ജീവിതം തുടങ്ങി.എം ടി വാസുദേവൻ നായരുടെ പത്രാധിപത്യത്തിൽ ഗൃഹലക്ഷ്മി മാസികയിലെ പ്രവർത്തിച്ചിട്ടുണ്ട്.കൊച്ചിയിൽ ബിസിനസ് റിപ്പോർട്ടർ ആയിരിക്കുമ്പോൾ മാതൃഭൂമിയിൽ നിന്ന് രാജി വെച്ചു.

മാതൃഭൂമിയിൽ ടോപ്ഗിയർ, വാഹന ലോകം എന്നീ കോളങ്ങൾ കൈകാര്യം ചെയ്തിരുന്നു. രാജി വെച്ച് ഓട്ടോമൊബൈൽ മാസികയായ ടോപ് ഗിയർ തുടങ്ങി. പിന്നീട് ഓവർ ടേക്ക്. സ്മാർട്ട് ഡ്രൈവ് എന്നീ മാസികകളിൽ പ്രവർത്തിച്ചു. ഇന്ത്യയിൽ നിന്നും റോഡ് മാർഗ്ഗം ലണ്ടനിലേക്ക് യാത്ര ചെയ്തു. ആ അനുഭവങ്ങൾ രേഖപ്പടുത്തിയ കൃതിയാണ് ലണ്ടനിലേക്ക് ഒരു റോഡ് യാത്ര. https://www.abhimukham.com/baiju-n-nair-father-of-malayalam-automobile-journalism/

പുരസ്കാരം 
 2018 ൽ യാത്രാ വിവരണത്തിനുള്ള കേരള സാഹിത്യ അക്കാദമി പുരസ്കാരംhttp://keralasahityaakademi.org/pdf/Award_2018.pdf
അവലംബം

പുറം കണ്ണികൾ




വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:യാത്രാവിവരണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ